钦定古今图书集成/明伦汇编/氏族典/第088卷 > 卢奕
## 钦定古今图书集成/明伦汇编/氏族典/第088卷 > 卢奕

按《唐书卢奕传》：“奕，黄门监怀慎少子。疏眉目，丰下，谨
重寡欲，斤斤自修。与兄奂名相上下，而刚毅过之。天
宝初，为鄠令，所治辄最，积功擢给事中，拜御史中丞。
俄留台东都，兼知武部选。安禄山陷，东都吏亡散，奕
前遣妻子怀印间道走京师，自朝服坐台，被执，将杀
之，即数禄山罪。奕临刑，西向再拜而辞，骂贼不空口，
逆党为变色。”肃宗诏赠礼部尚书，谥贞烈。